[{"text_idx": "#000002", "text": "Mae rhagor o wybodaeth a manylion prynnu ar gael ar "}, {"text_idx": "#000003", "text": "Cafodd y gyfres olaf o gerddi symffoni Tony Conran yn ei chyhoeddi fel\u2018Agenda Edition\u2019 ym mis Mehefin 2016."}, {"text_idx": "#000004", "text": "Yn y cerddi hyn, mae Conran yn trin a thrafod bywyd, cariad, diwinyddiaeth, creadigaeth, creadigrwydd a thema\u0302u hanesyddol hyd yn oed, gan arddangos amrywiaeth eang o dechnegau barddol a dychmygus. Mae\u2019r tair symffoni yn ategu ac yn cyferbynnu ei gilydd, ac maen nhw\u2019n dangos y bardd ar ei anterth o ran ei ddoniau creadigol. Mae\u2019r ddelweddaeth yn defnyddio gwyddoniaeth, crefydd, bywyd teuluol (yn 'The Magi'), gwaith (yn 'Fabrics'), y profiad creadigol a barddol (yn 'Everworlds'); gan fynegi hiwmor, rhyfeddod a chydymdeimlad a\u0302 thynged dynion."}, {"text_idx": "#000006", "text": "\u2018Mae'r tair symffoni yn defnyddio hynt yr awdur, ond fel rhan o hanes bywyd ei hun, a chyda gwrthrychedd sy\u2019n ymgorffori emosiwn personol mewn dehongliad ehangach o brofiad dynol yng nghyswllt y cread naturiol a dwyfol. Mae Conran yn cyflwyno drama gysegredig yn y cerddi hyn.\u2019"}, {"text_idx": "#000007", "text": "Cyhoeddwyd gyda chefnogaeth Cyngor Llyfrau Cymru."}, {"text_idx": "#000008", "text": "Cerdd hunangofiannol unigol ar ffurf chwilfa epig eironig, wedi ei rhannu yn bedwar symudiad symffonig. Mae Conran yn cyfleu\u2019n deimladwy sut brofiad oedd tyfu i fyny gyda pharlys yr ymennydd yng Nghymru yn ystod y rhyfel, yna sut beth oedd bod yn fyfyriwr, yn fardd ac yn ddyn Catholig ym Mangor a\u2019i ymdrech i sefydlu ei hun yn y byd cymdeithasol yng nghyd-destun blynyddoedd Thatcher. Mae\u2019n derbyn agosrwydd marwolaeth yn y trydydd symudiad, ac, i gloi, cawn hanes y llawdriniaeth a gafodd ar ei gefn i atal parlys cynyddol."}, {"text_idx": "#000009", "text": "Cerddi telynegol wedi'i casglu 1951 - 2000"}, {"text_idx": "#000010", "text": "Casgliad ardderchog o un agwedd ar farddoniaeth Tony Conran, gan ddilyn hynt a helynt ei hanner canrif a mwy fel bardd telynegol, o\u2019i frwdfrydedd cynnar i'w fyfyrio aeddfed. Mae\u2019n dwyn ynghyd y cymdeithasol, y cysegredig, y trist a\u2019r digrif. Mae hefyd yn cynnwys marwnad i\u2019r bardd RS Thomas."}, {"text_idx": "#000011", "text": "Mae'r casgliad hwn o \u201c Gerddi Cyhoeddus a Rhoddion\u201d yn cynnwys cerddi gyfansoddwyd at achlysuron arbennig a cherddi anrheg i ffrindiau, yn ogystal a'r farwnad deimladwy \u2018Elegy for the Welsh Dead\u2019. Mae'r cerddi'n fodernaidd ac arbrofol eu ffurf , ond yn tynnu hefyd ar y traddodiad mawl a dathlu Cymraeg yr oedd Conran yn gyfieithydd mor wych ohono."}, {"text_idx": "#000012", "text": "Mae Tony Conran yn cael ei ystyried yn un o gyfieithwyr barddoniaeth gorau Cymru. Ef oedd yn gyfrifol am gyfieithu The Penguin Book of Welsh Verse (1967), ac ysgrifennodd Gyflwyniad iddo hefyd, a oedd yn ddylanwadol o ran cyflwyno Barddoniaeth Gymraeg i gynulleidfa ehangach o lawer. Cafodd y llyfr ei ddiwygio a\u2019i ehangu\u2019n helaeth pan gafodd ei ailgyhoeddi fel Welsh Verse gan Poetry Wales Press (Seren bellach) ym 1986 ac 1992. Cafodd ei gyfieithiadau ardderchog o farddoniaeth Waldo Williams, Peacemakers (Y Tangnefeddwyr), eu cyhoeddi gan Gomer ym 1997."}, {"text_idx": "#000013", "text": "Cyfieithodd Conran farddoniaeth o ieithoedd eraill hefyd, gan gynnwys Lladin, Ffrangeg ac Eidaleg, a chafodd rhifyn cain o\u2019i gyfrol Eighteen Poems of Dante Alighieri ei chyhoeddi gan Tern Press ym 1975, gydag ysgythriadau gan Nicholas Parry. Ym 1984, cyhoeddodd Tern Press gyfrol fach o bedwar cyfieithiad o waith Dafydd ap Gwilym ochr yn ochr a\u0302\u2019r gwreiddiol, oedd eto\u2019n cynnwys ysgythriadau."}, {"text_idx": "#000014", "text": "Mae Seren yn bwriadu ail-gyhoeddi Welsh Verse yn ystod 2017. Yn anffodus mae Peacemakers allan o brint, ond mae copi\u0308au ail-law ar gael ar Amazon ac eBay. Mae rhywfaint o wybodaeth am y rhain isod."}, {"text_idx": "#000016", "text": "Mae cyfieithiadau mirain Tony Conran o gerddi Waldo Williams, yn ogystal a\u0302\u2019i gyflwyniad iddynt, yn cyfleu gweledigaeth lawen a thrist dyn a oedd yn fardd hynod ac yn agos at galon pob Cymro Cymraeg."}, {"text_idx": "#000018", "text": "Prynu: University of Wales Press"}, {"text_idx": "#000019", "text": "Casgliad gafaelgar o draethodau beirniadol a hunangofiannol. Mae\u2019r traethodau hyn yn dangos bod ei amrywiol rinweddau \u2013 bardd, dramodydd, cyfieithydd a beirniad \u2013 yn cyd-fynd yn effeithiol a\u0302\u2019i gilydd. ."}, {"text_idx": "#000020", "text": "BRANWEN dramau eraill a drama\u0302u dawns"}, {"text_idx": "#000021", "text": "Casgliad hynod ddiddorol o ddrama\u0302u, gyda phlotiau o'r Mabinogi. Branwen yw\u2019r un ddrama hir yn y casgliad hwn o ddrama\u0302u (o 1980 i 1995). Mae\u2019r drama\u0302u i gyd yn arddull farddol unigryw Tony Conran, gan ddefnyddio hen chwedlau a gwleidyddiaeth fodern i daflu goleuni ar y naill a\u2019r llall; ac mae llawer o\u2019r cerddi yn defnyddio ca\u0302n a dawns fel sail i\u2019r digwyddiadau."}]